See Kamp 2013: Dag 2 - PvR Geloofsfamilie
Gepubliseer deur Herman Matthee op 30 Junie 2013 om 22:44
Magies is gevul met heerlike roereier en vars brood te danke aan Hoof Kokkedoor en Assistente. Soos 'n klomp blou skapies het ons trots met ons seekamphempies die uitmergelende staptog tot by die bus wat 100m vêr was aangedurf. Danksy ons busbestuurder oom Phillp het ons sommer vinnig-vinnig by die strand aangekom, en ons dag van son, see en sand kon begin.
Stefan en Cheryl , ons kreatiewe "entertainment team", het ons dag ingelei met 'n paar voorkeur-speletjies, bv. soet vs sout, facebook vs twitter. Vêrder is ons in groepe gedeel en die groot sports het begin. Strand "volleyball" met 'n twist, strand sokker en "Ultimate Frizza", wie sou kon dink dat 'n eenvoudige stuk plastiek soveel pret en krampende kuite kan veroorsaak!
Die wat nie bereid was om die koue water aan te durf nie, kon lekker warm bak in die winter son en mekaar beter leer ken. Beserings was daar wel, maar niks wat Suster Anna nie kon hanteer nie!
Batterye is weer gecharge met 'n glasie oros en 'n toebroodjie.
Met sand ORALS is 'n lekker warm stort die perfekte oplossing maar ongelukkig was 'n koue stort die enigste uitweg! Seuns soos regte gentleman's het hulle badkamer vir 'n uurtjie opgeoffer sodat die dogters weer vars kon voel.
Aandete was nes jou ma se kerrie-en-rys (indien nie beter nie), vol punte vir die Kokkedore! Die Geestelike program het Praise and Worship behels wat jou skoon hoendervleis gegee het. Verder het Herman ons met die vraag van "Wie is God" genader en ons laat dieper dink oor wie ons Hemelse Vader werklik is en hoe ons Hom sien. Aand is afgesluit in aparte groepe.